เลือดออกทางช่องคลอด ไหลมา11วันแล้วค่ะ วันแรก7พย(ปวดท้องแค่วันเดียวปวดเหมือนปวดประจำเดือนเลือดไหลค่ะ) ไปโรงพยาบาลคุณซาวตรวจแล้วเด็กปกติคิดว่าแท้งคุกคามฉีดยาให้กลับบ้าน แล้วพึ่งไปฝากครรภ์ ก็บอกอาการคุณที่คลินิกไปค่ะ คุณตรวจซาวแล้วบอกว่าเด็กปกติดี รกขึ้นไม่สวยเลยอาจทำให้มีเลือดไหล จนวันนี้วันที่17แล้วเลือดยังไม่หยุดไหล จากเลือดสีน้ำตาลเข้มตอนนี้แดงสดเยอะขึ้นๆ อายุครรภ์11สัปดาห์ค่ะ ไม่มีอาการปวดท้อง กังวลมากค่ะจะเป็นอะไรไหมค่ะ นัดอีกที19พยค่ะ
สวัสดีค่ะ การมีเลือดออกในขณะที่ตั้งครรภ์อยู่นั้น อาจจะมีสาเหตุมาจาก การแท้งคุกคามซึ่งก็คือการแท้งไม่จริง เพียงแต่มีเลือดออกมา แต่ปากมดลูกปิด เด็กยังอยู่ดี สาเหตุอื่นๆเช่น การแท้งจริง ไม่ว่าจะเป็นแท้งสมบูรณ์หรือยังไม่สมบูรณ์ โดยเลือดจะออกมามากขึ้น ปวดหน่วงท้องน้อย ตรวจภายในพบปากมดลูกเปิด อัลตราซาวน์หน้าท้องไม่พบตัวเด็ก สาเหตุอื่นๆเช่นการที่รกเกาะต่ำ ทำให้เลือดไหล หรือมีภาวะแทรกซ้อนจากการตั้งครรภ์อื่นๆเช่น ท้องนอกมดลูกทุกครั้งที่มีเลือดไหลออกมา ควรไปพบแพทย์เพื่อตรวจยืนยันสาเหตุที่แน่ชัด เพราะมีสาเหตุที่เป็นอันตรายที่หมายถึงการแท้งบุตรได้เช่นกัน หากเป็นแค่แท้งคุกคามจริงนั้น การรักษาคือการพักผ่อน และงดการทำงานหนัก งดการมีเพศสัมพันธ์ เลือดควรหยุดไหลได้เองภายใน 1 สัปดาห์ หากเลือดยังไหลเกินกว่านี้นั้น ควรกลับไปพบแพทย์เพื่อตรวจภายในและอัลตราซาวน์หน้าท้องซ้ำอีกครั้งค่ะ